wickkiey/tamil-wikipedia-markdown huggingface dataset:
# மேற்கு ஆசியா

ஆசிய கண்டத்தின் தென்மேற்குப் பகுதி **தென்மேற்கு ஆசியா** அல்லது **தென்மேற்காசியா** என அழைக்கப்படுகிறது. **மேற்கு ஆசியா** என அழைக்கப்படும் பகுதியும் இதை கிட்டத்தட்ட ஒத்ததாகும். வடக்கு ஆப்பிரிக்காவின் சில நாடுகளையும் உள்ளடக்கும் மத்திய கிழக்கின் வரைவிலக்கணத்தைப் போலால்லாது தென்மேற்கு ஆசியா புவியியலை மட்டுமே சார்ந்த ஒரு வரைவிலக்கணமாகும்.  

பொருளாதார ஒத்துழைப்பு மற்றும் மேம்பாட்டு அமைப்பின்  (ஓஇசிடி) மாடிசனின் உலக பொருளாதாரம்: வரலாற்று புள்ளிவிபரம் பஹ்ரைன், ஈரான், ஈராக், இஸ்ரேல், ஜோர்டான், குவைத், லெபனான், ஓமான் , கத்தார், பாலஸ்தீனிய பிரதேசங்கள், சவுதி அரேபியா, சிரியா, துருக்கி, ஐக்கிய அரபு அமீரகம் மற்றும் யேமன் ஆகியவற்றை மேற்கு ஆசிய நாடுகளாக வகைப்படுத்தியுள்ளன. 2015 ஆம் ஆண்டு இந்த வரையறைக்கு மாறாக ஐக்கிய நாடுகளின் தொழில்துறை மேம்பாட்டு அமைப்பு (யுனிடோ) புத்தகத்தில் தென்மேற்கு ஆசிய நாடுகளில் ஆர்மேனியா, அசர்பைஜான் என்பவற்றை உள்ளடக்கி இஸ்ரேல் மற்றும் துருக்கி ஆகியவற்றை நீக்கியது. ஆனால் ஐக்கிய நாடுகளின் புள்ளிவிபர பிரிவு  (யுஎன்எஸ்டி) ஈரானை தென்மேற்கு ஆசிய நாடுகளில் விலக்கி, துருக்கி, ஜார்ஜியா மற்றும் சைப்ரஸ் என்பவற்றை உள்ளடக்கியது. ஐக்கிய நாடுகளின் புவிசார் அரசியல் ஆர்மீனியா மற்றும் ஜார்ஜியா என்பவற்றை கிழக்கு ஐரோப்பிய குழுவிலும் சைப்ரஸ் மற்றும் கிழக்கு திரேசிய துருக்கியை தெற்கு ஐரோப்பாவிலும் வகைப்படுத்தியுள்ளது.  

## புவியியல்
தென்மேற்கு ஆசியா கிழக்கு ஐரோப்பாவின் தெற்கே அமைந்துள்ளது. இப்பகுதிகள் ஏஜியன் கடல், கருங்கடல், காஸ்பியன் கடல், பாரசீக வளைகுடா, அரேபிய கடல், செங்கடல் மற்றும் மத்தியதரைக்கடல் ஆகிய ஏழு பெரிய கடல்களால் சூழப்பட்டுள்ளது. மேலும் இப்பகுதி வடக்கே ஐரோப்பாவின் காகசஸ் மலைகளினாலும், தென்மேற்கே ஆபிரிக்காவின் சூயஸ் குறுநிலத்தாலும் பிரிக்கப்பட்டுள்ளது. தென்மேற்காசியாவின் கிழக்கு மத்திய ஆசியா மற்றும் தெற்காசியாவுடன் இணைந்துள்ளது. இயற்கையாகவே ஆசியாவில் இருந்து இப்பகுதி கிழக்கு ஈரானில் அமைந்துள்ள டாஸ்-இ காவிர் மற்றும் டாஸ் இ லூட் பாலைவனங்களால் ஒரளவு பிரிக்கப்படுகின்றது.  

தென்மேற்கு ஆசிய நிலப்பரப்பில் ஆபிரிக்க, யூரேசிய மற்றும் அரேபிய ஆகிய மூன்று பெரிய புவியோட்டுக்குரிய தகடுகள் ஒன்றிணைகின்றன. புவியோட்டுக்குரிய தகடுகளுக்கு இடையிலான எல்லைகள் அசோரஸ்-ஜிப்ரால்டர் ரிட்ஜ், வட ஆபிரிக்கா, செங்கடல் மற்றும் ஈரான் வரை பரவியுள்ளன.  

## சனத்தொகை
2008 ஆம் ஆண்டு நிலவரப்படி தென்மேற்கு ஆசியாவின் சனத்தொகை 272 மில்லியனாக மதிப்பிடப்பட்டுள்ளது. சனத்தொகை 2030 ஆம் ஆண்டில் 370 மில்லியனை எட்டும் என்று மாடிசனால் கணிக்கப்பட்டுள்ளது. தென்மேற்கு ஆசியாவின் சனத்தொகை உலக சனத்தொகையில் சுமார் 4% வீதம் என மதிப்பிடப்பட்டுள்ளது. 20 ஆம் நூற்றாண்டின் தொடக்கத்தில் சுமார் 39 மில்லியனாக காணப்பட்டது. அந்த சமயத்தில் உலக சனத்தொகையில் சுமார் 2% வீதமாக இருந்தது. இப்பகுதியில் அதிக சனத்தொகை கொண்ட நாடுகள் துருக்கி மற்றும் ஈரான் என்பனவாகும். இந்நாடுகளில் சுமார் 79 மில்லியன் மக்கள் வசிக்கின்றனர். ஈராக் மற்றும் சவுதி அரேபியா ஆகிய நாடுகளில் தலா 33 மில்லியன் மக்கள் வாழ்கின்றனர்.  

## பொருளாதாரம்
தென்மேற்கு ஆசியா உயர் பொருளாதார வளர்ச்சியை கொண்டது. துருக்கி மிகப்பெரிய பொருளாதார வளர்ச்சி அடைந்துள்ளது. அதற்கு அடுத்தப்படியாக சவூதி அரேபியா மற்றும் ஈரான் என்பன காணப்படுகின்றன. இந்த பிராந்தியத்தில் பெற்றோலியம் பொருளாதாரத்தில் பெரும் பங்கு வகிக்கின்றது. இப்பகுதில் உலகின் அதிகளவு எண்ணெய் இருப்புக்களும், 40% வீதத்திற்கு மேற்பட்ட இயற்கை வாயு இருப்புக்களும் காணப்படுகின்றன.
# சியார்சிய மொழி


**சியார்சிய மொழி** (ქართული, *கார்த்துலி*) சியார்சியர்களின் தாய்மொழியும் அந்நாட்டின் ஆட்சி மொழியும் ஆகும். இம்மொழியை முதன்மை மொழியாக சியார்சியாவில் நான்கு மில்லியன் மக்கள் பயன்படுத்துகிறார்கள். மேலும், வெளிநாடுகளில் வாழும் ஐந்து இலட்சம் மக்கள் இம்மொழியைப் பேசுகிறார்கள். மொத்தத்தில் 1998-ஆம் ஆண்டு கணக்கின்படி 6-7 மில்லியன் மக்களால் இம்மொழி பேசப்படுகிறது.
# வெள்ளை


**வெள்ளை** ஒரு நிறமாகும் இவ்வுணர்வு மனிதக் கண்ணில் காணப்படும் நிறத்தை அறியக்கூடிய மூன்று வகை கூம்புக் களங்களை கிட்டத்தட்ட நிகரான அளவின் தூண்டுவதும் சுற்றுப்புறச் சூழலைவிட கூடிய ஓளிர்மையைக் கொண்டதுமான ஒளியால் ஏற்படுத்தப்படுகிறது. வெள்ளை உணர்வு சாயல் (hue), சாம்பல் நிறம் (grayness) அற்றதாக காணப்படும்.  
வெள்ளொளியை பலவாறாக உண்டாக்க முடியும். சூரியன் அவ்வாறனதொரு மூலமாகும். மின்சார வெண்சுடர் இன்னொரு மூலமாகும். தற்கால ஒளிமூலங்களான உடனொளிர் விளக்கு, ஒளிகாவும் இருமுனையம் போன்றவையும் வெள்ளொளி மூலங்களாகும். தனது மேற்பரப்பில் பட்டுத் தெறிக்கும் ஒளியை மாற்றதாக எப்பொருளும் வெள்ளை நிறமாகத் தோன்றும்.  

பூக்கள், முகில்கள், தூவிப்பனி போன்றவை வெள்ளை நிறமாக தோன்றுவதால் மானிட கலாச்சாரத்தில் வெள்ளை நிறம் முக்கிய இடத்தைப் பெற்றுள்ளது. பொதுவாக வெள்ளை நிறம் தூய்மை, சுத்தம் என்பவற்றைக் குறிக்கப் பயன்படுகிறது. வெள்ளை, கருப்பு நிறங்களிடையே காணப்படும் பாரிய வேறுபாட்டால் இவை வேற்றுமையைக் குறிக்க பயன்படுத்தப்படுகின்றன. சீன கலாச்சாரத்தில் வெள்ளை நிறம் சாவைக் குறிக்கிறது.
# வேராகுரூசு (நகரம்)



**வேராகுரூசு** (Veracruz) என்பது, மெக்சிக்கோ நாட்டின் ஒரு மாநிலமான வேராகுரூசில் மெக்சிக்கோ குடாவில் அமைந்துள்ள ஒரு முக்கிய துறைமுக நகரம் ஆகும். இது மாநிலத் தலைநகரமான அலாப்பாவில் (Xalapa) இருந்து கூட்டமைப்பு நெடுஞ்சாலை 140 வழியாக 105 கிலோமீட்டர் (65 மைல்) தொலைவில் உள்ளது. 2005 ஆம் ஆண்டு நடத்தப்பட்ட கணக்கெடுப்பின்படி நகரத்தின் மக்கள் தொகை 444,438 உம், மாநகரசபைப் பகுதியின் மக்கள்தொகை 512,310 உம் ஆகும். 241 சதுர கிலோமீட்டர் பரப்பளவு கொண்ட மாநகரசபைப் பகுதியில் நகருக்கு வெளியாயுள்ள வலன்டே டயசு, லாசு அமாப்போலாசு ஆகிய பகுதிகளும் அடங்குகின்றன. போக்கா டெல் ரியோ (Boca del Río), ஆல்வாராடோ (Alvarado) ஆகிய மாநகரசபைப் பகுதிகளையும் உட்படுத்தியுள்ள இதன் பெருநகரப் பகுதி 702,394 மக்கள் தொகையைக் கொண்டது.
# அலாப்பா



**அலப்பா-என்ரிக்கசு** என்னும் முழுப்பெயர் கொண்ட **அலாப்பா** (Xalapa) என்பது மெக்சிக்கோ நாட்டின் மாநிலங்களுள் ஒன்றான வேராகுரூசின் தலைநகரம் ஆகும். 2005 ஆம் ஆண்டுக் கணக்கெடுப்பின்படி, இந்த நகரத்தின் மக்கள் தொகை 387,879. 413,136 மக்கள் தொகையைக் கொண்ட மாநகரப் பகுதி, 118.45 சதுர கிலோமீட்டர் பரப்பளவு கொண்டது. வேராகுரூசு மாநிலத்தின் புவியியல் மையத்துக்கு அண்மையில் அமைந்துள்ள சலாப்பா, வேராகுரூசு நகரத்துக்கு அடுத்தபடியாக இம் மாநிலத்தில் உள்ள நகரங்களில் இரண்டாவது பெரிய நகரமும் ஆகும்.  

அலாப்பா-என்ரிக்கசு என்னும் பெயர் 19 ஆம் நூற்றாண்டின் ஆளுநராக இருந்த சுவான் டி லா லசு என்ரிக்கசு (Juan de la Luz Enríquez) என்பாரைக் கௌரவிப்பதற்காக அவரது பெயரைத் தழுவி இடப்பட்டது.
# சட்னி



**சட்னி** (*Chutney*) என்பது உணவுகளுடன் தொட்டு சாப்பிடுவதற்காக தயாரிக்கப்படும் இணை பதார்த்தமாகும். இவை சில காய்கறிகள் அல்லது வெங்காயம், தக்காளி, மிளகாய், கொத்தமல்லி, கறிவேப்பிலை, உப்பு போன்றவற்றுடன் நறுமணப் பொருட்களுடன் அரைத்து, பின்னர் எண்ணெயில் தாளித்து, பலவிதவிதமான சட்னி வகைகள் தயாரிக்கப்படுகிறது. இதனை இட்லி, தோசை & வகைகள், பொங்கல், உப்மா, இடியாப்பம், ஆப்பம், பணியாரம், வடை, போண்டா, **பஜ்ஜி**, சம்சா போன்ற பல விதமான நாம் அன்றாடம் சாப்பிடும் உணவு பதார்த்தங்கள் மற்றும் பலகாரங்கள் உடன் கலந்து உட்கொள்ளப்படுவதாகும்.  

## சொற்பிறப்பியல்
சட்னி என்ற வார்த்தை இந்தி சொல்லான चटनी (சட்னி) என்பதிலிருந்து உருவானது. चाटना என்பதன் பொருள் 'நக்குவது' அல்லது 'பசியுடன் சாப்பிடுவது' என்பதிலிருந்து பெறப்பட்டது. இந்தியாவில், சட்னி என்பது பொதுவாக புதிதாக தயாரிக்கப்பட்டவைகளையும் மற்றும் ஊறுகாய் தயாரிப்புகளையும் குறிக்கிறது. இருப்பினும், பல இந்திய மொழிகள் இந்த வார்த்தையை புதிய தயாரிப்புகளுக்கு மட்டுமே பயன்படுத்துகின்றன.  

தமிழ்நாட்டில், *தொகையல்* அல்லது *துவையல்* (தமிழ்) என்பது சட்னியைப் போன்ற ஆனால் பசை போன்ற நிலைத்தன்மையுடன் கூடிய தயாரிப்புகளை குறிக்கின்றது. ஆந்திரப் பிரதேசத்தில் இது *பச்சடி* என்றும் அழைக்கப்படுகிறது. கேரளாவில் "சம்மந்தி" என்றும் தெலங்காணாவில் "தொக்கு" அல்லது "பச்சடி" என்றும் அழைக்கப்படுகிறது. "தேங்காய் சட்னி," தேங்காய் சார்ந்த சட்னி, 'சட்னி' பொதுவாக கூற்படுவதோடு பொதுவாகத் தயாரிக்கப்படுவதாகவும் உள்ளது.  

## வகைகள்
பலவிதமான சட்னிகள் உண்டு. நன்மை பயக்கும் என நம்பப்படும் மருத்துவத் தாவரங்களும் சில சமயங்களில் சட்னிகளாக தயாரிக்கப்படுகின்றன. உதாரணமாக பிரண்டைத் துவையல் அல்லது பீர்க்கங்காய் துவையல் அல்லது பீரகாய தொக்கு. பாகற்காய் கூட சட்னி தயாரிக்கப் பயன்படுத்தலாம். இது ஒரு சுவையாக இருக்கும். எப்போதாவது, சுவையிலும் நிறத்திலும் மாறுபட்ட சட்னிகளை ஒன்றாக பரிமாறலாம்—பச்சை புதினா மற்றும் மிளகாய் சட்னியுடன் மாறுபட்ட இனிப்பு பழுப்பு புளி மற்றும் பேரீச்சம்பழ சட்னி ஆகியவை விருப்பமான கலவையாக இருக்கலாம்.  

மேலும் சில :  
- *தேங்காய் சட்னி*
- *தக்காளிச் சட்னி*
- *கொத்தமல்லி சட்னி*
- *வெங்காய சட்னி (மிளகாய் சட்னி/கார சட்னி)*
- *பொட்டுக்கடலை சட்னி*
- *வேர்க்கடலை சட்னி (மலாட்டை சட்னி)*
- *பூண்டு சட்னி*
- *புதினா சட்னி*
- *வாழைப்பூச் சட்னி*
- *வாழைத்தண்டுச் சட்னி*
- *மாங்காய் சட்னி*
- *பூசனிக்காய் சட்னி*
- *வெள்ளரிக்காய் சட்னி*
- *பாண்டிச்சேரி சட்னி*

## செயல்முறை
ஒவ்வொரு சட்னியின் செயல்முறை அதன் மூலப்பொருளை கொண்டுள்ளது. (எ.கா.) தேங்காய் சட்னி என்பது தேங்காய் வைத்து செய்ய வேண்டும்.  

**தேவையான பொருட்கள்**:  

தேங்காய், தண்ணீர், தேவையான அளவுக்கு உப்பு, கடுகு, மிளகாய், கறிவேப்பிலை.  

தேங்காயை உடைத்து துருவி, பின்பு மிளகாய் சேர்த்து ஆட்டுக்கல்லில் (மிக்சியில்) போட்டு நன்றாக அரைக்க வேண்டும். தேவையான் தண்ணீர் மற்றும் உப்பைச் சேர்த்து நன்றாக அரைக்க வேண்டும். சிறிது நேரத்திற்கு பிறகு தேங்காய் சட்னி உருவாகிவிடும். இதன் பின்னர், கடுகு மற்றும் கறிவேப்பிலையைச் சிறிது எண்ணெய் விட்டுத் தாளித்து சட்னியுடன் கலக்க வேண்டும். இதனை மொறு மொறுவான தோசையுடன் சாப்பிட்டால் ருசியாக இருக்கும்.
# பரோட்டா


**பரோட்டா** அல்லது **புரோட்டா** (*Parotta* அல்லது *Puratha*) என்பது மைதாமாவால் செய்யப்படும் உணவாகும். இது இந்தியா, பாகிஸ்தான், பங்களாதேஷ், ஆப்கானிஸ்தான், ஈரான், ஈராக், நேபாளம், பர்மா, இலங்கை, மலேசியா, சிங்கப்பூர், இந்தோனேசியா போன்ற நாடுகளில் கிடைக்கிறது. இதனை இலங்கையில் *பராட்டா* என்றும், இந்தோனேசியாவில் *ப்ராத்தா* என்றும் அழைக்கப்படுகிறது. *பராத்தா* என்கிற வார்த்தை சமஸ்கிருதச் சொல்லாகும். இரண்டாம் உலகப் போரின் போது ஏற்பட்ட கோதுமைப் பற்றாக்குறையால், மைதா மாவினால் செய்யப்பட்ட உணவுகள் தமிழகத்தில் பரவலாகப் பயன்படத் தொடங்கின; பரோட்டாவும் பிரபலமடைந்தது.  

## வகைகள்
- புரோட்டா
- கொத்து புரோட்டா (முட்டை புரோட்டா)
- வீச்சு புரோட்டா
- முட்டை வீச்சு புரோட்டா
- லாப்பா புரோட்டா
- முட்டை லாப்பா புரோட்டா
- சிக்கன் லாப்பா புரோட்டா
- சில்லி புரோட்டா
- கோதுமை புரோட்டா
- பன் புரோட்டா (தடிமன் ரொட்டி)
- விருதுநகர் எண்ணெய் புரோட்டா
- தூத்துக்குடி பொறித்த புரோட்டா

## உடன் பரிமாறுவை
1. சைவ குருமா (சால்னா)(சேர்வா)
1. அசைவ குருமா (சால்னா)(சேர்வா)
1. முட்டை குருமா
1. கொத்து கறி

## சிக்கல்கள்
மைதா மாவைச் சுத்திகரிக்க *பென்சாயில் பெராக்ஸைடு* (Benzoyl Peroxide) எனும் வேதிப்பொருள் பயன்படுத்தப்படுகிறது. இது உடலுக்குத் தீங்கான ஒன்றாகும். அது மட்டுமல்ல, நீரிழிவு (சர்க்கரை) நோய் வர வாய்ப்புகள் அதிகம். இவற்றை சில ஐரோப்பிய நாடுகளும், சீனாவும், இங்கிலாந்தும் தடை செய்திருக்கின்றன. புரோட்டாவின் மூலப்பொருட்கள் சில விதங்களில் உடல் நலனுக்குக் கேடு விளைவிக்கக் கூடியது என சில கருத்துக்களும் முன்வைக்கப்படுகின்றன.  

## படத்தொகுப்பு
# விக்கிப்பீடியா:வலைப்பதியும் விக்கிப்பீடியர்கள்

வலைப்பதியும் தமிழ் விக்கிப்பீடியர் பட்டியல்:  
1. மொஹம்மத் இஜாஸ்
1. குணேஸ்வரன்
1. சந்தோஷ்குரு
1. ரவி
1. சிவக்குமார்
1. சந்திரவதனா
1. பாலச்சந்தர் முருகானந்தம்
1. தினகரன்
1. குறும்பன்
1. மயூரன்
1. மயூரேசன்
1. கலை
1. மோகன்தாஸ்
1. செல்வராஜ்
1. தெரன்சு
1. வினோத் ராஜன்
1. புருனோ
1. kanags
1. சத்தியா
1. நற்கீரன்
1. மணியன்
1. முகம்மது காமில்
1. பிரகாஷ் கணேசன்
1. நீச்சல்காரன்
1. வாஸிப்
1. சகோதரன் ஜெகதீஸ்வரன்
1. புன்னியாமீன்
1. சூர்ய பிரகாசு.ச.அ.
1. முஹம்மது பஸ்லி
1. மாதவன் இளங்கோ
1. கி. கார்த்திகேயன்
1. தேனி.மு.சுப்பிரமணி
1. சுமஜ்லா
1. குணா CBE
1. பாலா.ஆர்
# விக்கிப்பீடியா:விக்கி பட்டறைகள் மூலம் வந்த பங்களிப்பாளர்கள்

தமிழ் விக்கிப்பீடியா சார்பில் நடத்தப்படும் பட்டறைகள் மூலம் இணைந்து பங்களிக்கத் தொடங்கியோர் பட்டியல். பட்டறைகளின் நல் விளைவுகளை அளக்கும் நோக்கில் இப்பட்டியல் உருவாக்கப்படுகிறது:  

## சூன் 14, 2009 சென்னை

மொத்தம் கலந்து கொண்டவர்கள்: 12  

பங்களிக்கத் தொடங்கி உள்ளவர்கள்:  

1. ரமணன் சுப்பையா
1. பாலச்சந்தர் முருகானந்தம்
1. சிவக்குமார் பால்ச்சந்திரன்

## பெங்களூர்

1. இரமேஷ்
1. பிரபு
1. தெ.அ.அபிநந்தனன்

## திருச்செங்கோடு
1. குணா
# பீடபூமி

யின் அமைவிடம்]]  
நிலவியலில் **பீடபூமி** (*Plateau*) என்பது ஒரு வகையான மேட்டு நிலப்பரப்பைக் குறிக்கும். பொதுவாக கடல் மட்டத்தை விட நன்கு உயரமான சம நிலப்பரப்பு பீடபூமி எனப்படுகிறது.  

உலகின் மிக உயரத்தில் அமைந்துள்ள திபெத் பீடபூமி "உலகின் கூரை" என கருதப்படுகிறது. இது 25,00,00 சதுர கிலோ மீட்டர் பரப்பளவும், கடல் மட்டத்திலிருந்து 5000 மீ உயரத்திலும் அமைந்துள்ளது. காலநிலை மாற்றங்கள் பீடபூமியினால் ஏற்படும். உதாரணமாக இந்தியாவின் பருவமழை காலங்களில் வரும் பருவக்காற்றை திசை திருப்பும் அளவிற்கு திபெத் பீடபூமி உயரமானது.  

வட அமெரிக்காவின் கொலெராடோ பீடபூமியும் (337,000 ச.கி.மீ ) குறிப்பிடத்தகுந்த பீடபூமியாகும்.
# யுவகிருஷ்ணா

**யுவகிருஷ்ணா** என்ற பெயரில் எழுதும் கிருஷ்ணகுமார் ஒரு தமிழ் எழுத்தாளர். தொடக்கத்தில் இணைய விவாத தளங்களிலும், வலைப்பதிவுகளிலும் எழுதத் தொடங்கிய இவர் பதினைந்துக்கும் மேற்பட்ட நூல்களை எழுதியிருக்கிறார். குங்குமம், பெண்ணேநீ, ஆனந்த விகடன், குமுதம் ரிப்போர்ட்டர், பில்டர்ஸ் வேர்ல்டு உள்ளிட்ட பத்திரிகைகளிலும்.. திண்ணை, தமிழோவியம் உள்ளிட்ட இணைய இதழ்களிலும் எழுத்துப் பங்களிப்பு அளித்திருக்கிறார். குமுதம் இதழ் கடந்த 2008ஆம் ஆண்டு தொகுத்த முதல் பத்து சிறந்த வலைப்பதிவுகளில் இவரது வலைப்பதிவு தேர்ந்தெடுக்கப்பட்டிருந்தது என்பது குறிப்பிடத்தக்கது. புதிய தலைமுறை வாரப்பத்திரிகையில் செய்தியாளராகப் பணியாற்றிய இவர், இப்போது தினகரன் நாளிதழில் இணைப்பாசிரியராகப் பணியாற்றி வருகிறார்.  

உயிர்மையும் சுஜாதா அறக்கட்டளையும் இணைந்து பல்வேறு பிரிவுகளில் வழங்கும் சுஜாதா விருதினை 2011ஆம் ஆண்டு இவர் இணையப் பிரிவில் பெற்றுள்ளார்.
# தோப்பூர் (திருகோணமலை)


**தோப்பூர்**, இலங்கையின் திருகோணமலை மாவட்டத்தில் அமைந்துள்ள ஓர் ஊர். இவ்வூர் மூதூர் பிரதேச செயலகப் பிரிவுக்குட்பட்டது. மூதூர் நகரிலிருந்து 16 கி.மீ. தொலைவிலுள்ள தோப்பூர் பிரதேசம் ஏழு கிராம அதிகாரி பிரிவுகளைக் கொண்டு 39.9 எக்டர் பரப்பளவைக் கொண்டுள்ளது.  

இவ்வூரில் தென்னை அதிகமாக காணப்பட்டதால் தோப்பு எனவும் பின்னர் இப்பெயர் திரிபடைந்து தோப்பூர் எனவும் அழைக்கப்பட்டது. தோப்பூர் நிறைய வயல்களையும் சிறிய குளமான நாவற்கேணியையும் கொண்டுள்ள அழகிய ஊராக விளங்குகிறது.  

## இங்கு பிறந்து புகழ் பெற்றோர்
- வீ. ஏ. கபூர் - வானொலி அறிவிப்பாளர்
# சலஞ்சர் ஆய்வுப் பயணம்


**சலஞ்சர் ஆய்வுப் பயணம்** என்பது பொதுவாக 1872 - 76 ஆண்டுக் காலப் பகுதியில் இடம்பெற்ற ஒரு அறிவியல் ஆய்வுக்கான கடல் பயணத்தைக் குறிக்கும். இவ்வாய்வுகளின் போதான பல கண்டுபிடிப்புக்கள் கடலியல் துறையின் தொடக்கத்துக்கான அடிப்படையாக அமைந்தது.  

எடின்பரோ பல்கலைக்கழகம், மேர்ச்சிசுட்டன் காசில் பள்ளி ஆகியவற்றைச் சேர்ந்த இசுக்காட்லாந்தியரான சார்லசு வைவில் தாம்சன் (Charles Wyville Thomson) என்பவரின் ஆலோசனைப்படி இலண்டன் அரச கழகம், 1872 ஆம் ஆண்டில் அரச கடற்படையிடம் இருந்து எச்.எம்.எசு சலஞ்சர் என்னும் ஒரு கப்பலைத் தனது அறிவியல் ஆய்வுப் பயன்பாட்டுக்காகப் பெற்றது. அதில் இயற்கை வரலாறு, வேதியியல் ஆகியவற்றுக்கான ஆய்வுகூடங்களையும் அமைத்துக்கொண்டது.  

இக்கப்பல் 1872 ஆம் ஆண்டு டிசம்பர் 21 ஆம் நாள் இங்கிலாந்தில் உள்ள போர்ட்சுமவுத் துறைமுகத்தில் இருந்து புறப்பட்டது. தாம்சனின் அறிவியல் தொடர்பான மேற்பார்வையின் கீழ் இக் கப்பல் ஏறத்தாழ 70,000 கடல் மைல் தூரம் பயணம் செய்து அளவீடுகளை எடுத்ததுடன் ஆய்வுகளையும் நடத்தியது. இதன் ஆய்வு முடிவுகள், *1873-76 ஆம் ஆண்டில் எச்.எம்.எசு சலஞ்சரின் ஆய்வுப் பயணத்தின் போது, கிடைத்த அறிவியல் முடிவுகள் தொடர்பான அறிக்கை* என்ற பெயரில் வெளியிடப்பட்டது. பிற பல கண்டுபிடிப்புக்களோடு, இது 4,000 முன்னர் அறியப்படாத உயிரினங்களைப் வகைப்படுத்தியது. இவ்வெளியீட்டை மேற்பார்வை செய்தவரான ஜான் முரே என்பார், இவ்வறிக்கையை, பதினைந்து, பதினாறாம் நூற்றாண்டுகளில் இடம்பெற்ற பெரும் கண்டுபிடிப்புக்களுக்குப் பின்னர் ஏற்பட்ட மிகப் பெரிய அறிவு தொடர்பான முன்னேற்றம் என விளக்கினார்.  

1876 மே மாதம் 24 ஆம் நாள் ஹம்ப்சயரில் உள்ள இசுப்பிட்டெட் துறைமுகத்துக்கு வந்து சேர்ந்த இக்கப்பல், மொத்தமாக 68,890 கடல் மைல்கள் (127,580 கிலோ மீட்டர்) தூரம் பயணம் செய்திருந்தது. இது இதன் பயணக் காலமான 1606 நாட்களில், 713 நாட்களைக் கடலில் செலவிட்டது. இது 492 ஆழ்கடல் அளவீடுகள் உட்படப் பல நூற்றுக்கணக்கான ஆய்வுகளில் ஈடுபட்டது.
# ஒரகடம்



**ஒரகடம்** செங்கல்பட்டு மாவட்டத்தில் உள்ள திருக்கழுக்குன்றத்தை அடுத்துள்ள ஒரு வளர்ந்து வரும் பொருளாதார மண்டலம் ஆகும். திருப்பெரும்புதூருடன் இணைந்து தொடங்கப்பட்ட தொழிற்சாலைகள் ஏறக்குறைய 7000 ஏக்கர் நிலப்பரப்பில் அமைந்துள்ளன.  

## அமைவிடம்
செங்கற்பட்டு மாவட்டம், திருப்போரூர் வட்டம், செங்கற்பட்டு- திருக்கழுக்குன்றம் சாலையில் அமைந்துள்ளது ஒரகடம்.  

## ஸ்ரீகோதண்டராம ஸ்வாமி திருக்கோயில்
ஒரகடம் பகுதி பண்டைய காலத்தில் தொண்டை நாட்டைச் சேர்ந்த பகுதி. ஒரகடத்தின் பண்டைய பெயர் பராங்குசபுரம் என்பது. ஸ்ரீகோதண்டராம ஸ்வாமி திருக்கோயில் எனும் 1,200 ஆண்டுகள் பழைமையான ஸ்ரீராமர் திருக்கோயில் இங்கமைந்துள்ளது. இத்திருக்கோயிலில் மூலவர் ஸ்ரீரகுநந்தன் மூலவர் தாயாருடன் ஒரே சந்நிதியில் காட்சியளிப்பது அரிதான அமைப்பாகும். இத்திருக்கோயிலில் திருப்பணிகள் தற்போது (2014-ஆம் ஆண்டு) நடந்து வருகின்றன. இத்திருக்கோயிலைச் சுற்றி அக்ரஹாரம் கருடனின் இறக்கைகள் போன்ற அமைப்பில் அமைவதற்கு வேண்டிய நிலத்தை ஸ்ரீஅஹோபில மடத்தின் ஸ்ரீஷஷ்ட்ட பராங்குஸ யதீந்தர மஹாதேசிகன் தாமே அளந்து அளித்ததால் ’பராங்குசபுரம்’ என்ற பெயர் ஏற்பட்டது.  

## தொழிற்சாலைகள்
ஒரகடத்தில் 300 கோடி ரூபாய் முதலீட்டில் நோக்கியா-சீமன்சு நெட்வொர்க் தொழிற்சாலை நிறுவப்பட்டு 99 வருட குத்தகைக்கு மிகவும் குறைக்கப்பட்ட தொகைக்கு நிலமும் பெற்று பெருந்தொகையை வரி ஏய்ப்பும் செய்தது ($413 மில்லியன்) நோக்கியா நிறுவனம்.  

## அடிக்குறிப்புகளும் மேற்கோள்களும்
# விக்கிப்பீடியா:உங்களுக்குத் தெரியுமா/சூன் 14, 2009


- மனிதர்களை விட பல மடங்கு கூடிய செவிப் புலன், மோப்பப் புலன், இருளிலும் பார்க்கும் திறன் ஆகியவை **நாய்களுக்கு** உண்டு.
- உலகில் அதிக வருமானம் (2008) ஈட்டும் முதல் 500 (Fortune Global 500) வணிக நிறுவனங்களில் 170 ஐரோப்பிய ஒன்றியத்திலும், 153 ஐக்கிய அமெரிக்காவிலும், 64 யப்பானிலும் உள்ளன.
- ஒருவரின் பெயருடன் **தாயின்** பெயரையும் சேர்த்துக் கொள்ளலாம் என 2003 இல் தமிழ்நாடு அரசு ஆணை பிறப்பித்தது.
- வைரம், மரகதம், நீலம், கோமேதகம், பவளம், மாணிக்கம், முத்து, புட்பராகம் வைடூரியம் ஆகியவை நவமணிகள் எனப்படும்.
- *ஓரு தமிழ் மாணவன் உறங்குகிறான்* என்று தன் கல்லறையில் எழுதும்படி வேண்டிக் கொண்டவர் தமிழறிஞர் **ஜி. யு. போப்** ஆவார்.
# மண்ணுளிப் பாம்பு


**மண்ணுளிப் பாம்பு** **அயகரம்** (*Gongylophis conicus*) என்பது ஒரு நச்சுத் தன்மையற்ற பாம்பு. இது தன் இரையை நெரித்துக்கொன்று பின்னர் உட்கொள்ளும் என்பதால் இது ஒரு மலைப்பாம்பு வகையாகும். இதை **மண் மலைப்பாம்பு** என்றும், சிறிய மலைப்பாம்பு என்றும், **மணியன்** என்றும் அழைப்பர்.  

## உடலளவு
இந்த பாம்பின் நீளம் பிறக்கும் போது 12.5 செ. மீட்டராகவும், நன்கு வளர்ந்தபின் சுமாராக 50 செ. மீட்டராக இருக்கும். அதிக அளவாக 100 செ. மீட்டர் வரை இதனுடைய நீளம் இருக்கலாம்.  

## உடல் தோற்ற விளக்கம்
- சிறிய, தடித்த உடலுடையது.
- தலை மற்றும் வாலின் செதில்கள் அதிகளவு கீலுடையது [சில சமயங்களில் கணுக்களாகவும் இருப்பதுண்டு]
- சிறிய கண்ணும் செங்குத்தான கண்மணியும் உடையது.
- மிகச்சிறிய வாலுடையது.

## நிறம்
- பல்வேறு நிறங்களையுடையது : செம்பழுப்பு, மஞ்சள் கலந்த வெள்ளை, கரும்பழுப்பு அல்லது கருப்பு; சீரற்ற திட்டுகள் இப்பாம்பை கண்ணாடி விரியனைப்போல தோற்றமளிக்கச் செய்கின்றன.
- உடலின் கீழ்ப்பகுதி மஞ்சள் கலந்த வெண்ணிறம்.

## இயல்பு/பழக்கவழக்கம்
இவை மாலை நேரங்களிலும் சூரியன் மறையும் நேரத்திலும் இரவிலும் தீவிரமாக நடமாடக்கூடியது. இரையை நெரித்துக் கொல்லும் தன்மையுடையன. எலி, இந்தியப் பெருச்சாளி போன்ற கொறித்துண்ணிகளின் வளைகளில் அதிகளவு காணப்படும். பதுங்கியிருந்து தாக்கும் முறையைப் பின்பற்றி பறவைகள் மற்றும் ஊர்வன ஆகியவற்றையும் வேட்டையாடும்.  

## இனப்பெருக்கம்
இவை குட்டிகளை ஈனும் வகையினைச் சார்ந்தவை. 6 முதல் 8 குட்டிகளை மே முதல் சூலை வரை காலத்தில் ஈனுகின்றன.  

## பிற முக்கிய இயல்புகள்
தொந்தரவு தரப்பட்டால், உடலை உப்பச்செய்து விரியன் பாம்புகளைப் போல் இவை கொத்தும். ஆனால் இவற்றிற்கு நஞ்சு இல்லாததால் மாந்தருக்கும் பிற பெரிய விலங்குகளுக்கும் உயிரிழக்கும் வாய்ப்பு இல்லை.  

## பரவல்
இவை இந்தியா முழுவதும் வடகிழக்கு, அந்தமான்-நிக்கோபார், இலச்சத்தீவுகள் நீங்கலாகவும், பாக்கித்தான், நேபாளம், வங்காளதேசம் மற்றும் இலங்கையில் காணப்படுகிறது.  

## உருவ ஒற்றுமையுள்ள பிற பாம்புகள்
- சிறிய அயகரப்பாம்புகள் சுருட்டைப்பாம்புகளைப் போலவும், வளர்ந்தவை கண்ணாடி விரியன்களைப் போலவும் தோற்றம் அளிக்கின்றன.
## இதனையும் காண்க
- இந்திய மலைப் பாம்பு
- பர்மிய மலைப்பாம்பு
- மலைப்பாம்பு

## தகவல் உதவி
Snakes of India - The Field Guide -- இரோமுலசு விட்டேக்கர் மற்றும் அசோக் கேப்டன்
# வார்ப்புரு:Infobox food


| captionstyle =  
| caption = }  

| labelstyle = padding-top:0.245em;line-height:1.15em;  
padding-:0.65em;  

| rowclass2 = note  
| label2 = மாற்றுப் பெயர்கள்  
| data2 = }}  

| label3 = வகை  
| data3 = }  

| label4 = பரிமாறப்படும் வெப்பநிலை  
| data4 = }  

| rowclass5 = note  
| label5 = தொடங்கிய இடம்  
| class5 = country-name  
| data5 = }  

| rowclass7 = note  
| label7 = பகுதி  
| class7 = region  
| data7 = }  

| label9 = தொடர்புடைய சமையல் வகைகள்  
| data9 = }  

| rowclass11 = note  
| label11 = ஆக்கியோன்  
| class11 = author  
| data11 =  

| label13 = கண்டுபிடிப்பு  
| data13 = }  

| label15 = Cooking time  
| data15 = }}  
| |0 |  
| mod 60}} min  
}}  

| }} மணித்துளி|1 | |s}}  
}} }} }}  
| }} hour|1 | |s}} |0 | | mod 60}} min}}  
| }} minute|1 | |s}}  
}} }} }}}} }}  

| label17 = பரிமாறப்படும் வெப்பநிலை  
| data17 = }  

| label19 = முக்கிய சேர்பொருட்கள்  
| class19 = ingredient  
| data19 = }  

| label21 = பொதுவாக பயன்படுத்தப்படும் பொருட்கள்  
| class21 = ingredient  
| data21 = }  

| label23 = வேறுபாடுகள்  
| data23 = }  

| label25 =  
| class25 = nutrition  
| data25 =  

| label27 =  
| data27 =  

| label32 = [[சர்க்கரை உயர்த்தல் குறியீடு|]]  
| data32 =  

| label34 = இதே போன்ற உணவுகள்  
| data34 = }  

| label36 = பிற தகவல்கள்  
| data36 = }  

| belowstyle =  
| below =  
}}<noinclude></noinclude>
# உரொட்டி



**உரொட்டி** ஒரு வகை உணவுப் பொருளாகும். பொதுவாக கோதுமை மாவு, தண்ணீர் மற்றும் உப்புக் கலவையை சூடான மேற்பரப்பில் இட்டு வேகவைப்பதன் மூலம் உரொட்டி தயாரிக்கப்படுகிறது. பீட்சாவின் அடிப்புறம் ரொட்டியினால் ஆனது. இலங்கை, இந்தியா, பாகிஸ்தான் போன்ற நாடுகளில் கோதுமை உரொட்டி முக்கிய உணவுகளில் ஒன்றாகும். சிலர் ரொட்டி செய்யும் மாவில் மரக்கறி போன்றவற்றைக் கலந்து சமைப்பர்.  

## ஊடகங்கள்

## இதையும் காணவும்
- வெதுப்பி
# விக்கிப்பீடியா:தேர்ந்தெடுத்த கட்டுரைகள்

தமிழ் விக்கிப்பீடியாவின் தரம், ஆழம், பரப்பைச் சுட்டும் சிறப்புக் கட்டுரைகள், முதற்பக்க கட்டுரைகள் முதலியவற்றை இங்கு பட்டியல் இடலாம். ஊடகத் தொடர்புகள், பட்டறைகளில் சுட்டுவதற்கு உதவும்.  

## தமிழ்
- தமிழ்
- தமிழ்_இலக்கணம்

## பண்பாடு
- பரதநாட்டியம்

## அரசியல்
- இரண்டாம் உலகப் போர்
- இந்திய தேசிய காங்கிரசு

## உலகம்
- ஐக்கிய நாடுகள் அவை

## வரலாறு
- காவிரி_ஆறு

## அறிவியல்
- கொழுப்பு அமிலம்

## கணிதம்

## விளையாட்டு

## இணையம் - கணினி

## நடப்பு நிகழ்வுகள்
2018 தூத்துக்குடி படுகொலை  

## சமயம்
- சைவ சமயம்
- திருஞானசம்பந்தமூர்த்தி நாயனார்
# மலைப்பாம்பு


**மலைப்பாம்பு** (*Python*) நச்சுத்தன்மையற்ற பாம்புகள் பிரிவிலுள்ள பருமன்-மிகுந்த பாம்பு வகை ஆகும். இவை பெரும்பாலும் ஆபிரிக்க ஆசியக் கண்டங்களிலேயே காணப்படுகின்றன. இவை பெரும்பாலும் தன் இரையை நெரித்துக் கொன்று அதன் பிறகு அவற்றை உண்ணும். இவறில் 12 இனங்கள் இதுவரையிலும் இனங்காணப்பட்டுள்ளன.  

1993-ல், ஏழு மலைப்பாம்பு சிற்றினங்கள் *பைத்தான்* பேரினத்தின் கீழ் சிற்றினங்களாக அங்கீகரிக்கப்பட்டன.  
இன உறவு பகுப்பாய்வுகளின் அடிப்படையில், ஏழு முதல் 13 மலைப்பாம்பு சிற்றினங்கள் அங்கீகரிக்கப்பட்டுள்ளன.  

| சிற்றினம் | படம் | செம்பட்டியல் நிலை & பரவல் |  |  |  |
| --- | --- | --- | --- | --- | --- |
| இந்திய மலைப்பாம்பு (*P. molurus*) (லின்னேயஸ், 1758) | அச்சுறு நிலையை அண்மித்த இனம் |  |  |  |  |
| மத்திய ஆப்பிரிக்க பாறை மலைப்பாம்பு (*P. sebae*) (ஜெமிலின், 1788) | அச்சுறு நிலையை அண்மித்த இனம் |  |  |  |  |
| பால் மலைப்பாம்பு (*P. regius*) (சா, 1802) | அச்சுறு நிலையை அண்மித்த இனம் |  |  |  |  |
| பர்மிய மலைப்பாம்பு (*P. bivittatus*) (குகல், 1820) | அழிவாய்ப்பு இனம் |  |  |  |  |
| தெனாப்பிரிக்க பாறை மலைப்பாம்பு (*P. natalensis*) (சுமித், 1833) | தீவாய்ப்புக் கவலை குறைந்த இனம் |  |  |  |  |
| சுமாத்திர குட்டைவால் மலைப்பாம்பு (*P. curtus*) (ஷ்லேகல், 1872) | அச்சுறு நிலையை அண்மித்த இனம்

தெற்கு தாய்லாந்தில் தென்கிழக்கு ஆசியா, தீபகற்ப மலேசியா (பினாங்கு உட்பட) மற்றும் இந்தோனேசியா (சுமத்ரா, ரியாவ் தீவுக்கூட்டம், லிங்க தீவுகள், பாங்கா தீவுகள் மற்றும் மெண்டவாய் தீவுகள்). | தீவாய்ப்புக் கவலை குறைந்த இனம்

போர்னியோ

தீபகற்ப மலேசியா, சுமத்ரா, பாங்கா தீவு, லிங்க தீவுகள், ரியாவ் தீவுகள் மற்றும் பினாங் | அழிவாய்ப்பு இனம்

தெங்கியோ மலைத்தொடருக்கு மேற்கு, மியான்மர் | ]]

மியோசுன் சகாப்தத்தில் அழிந்துபோன சிற்றினம், பிரான்சில் Vieux-Collonges மற்றும் La Grive இல் காணப்படும் முதுகெலும்புகளின் அடிப்படையில் விவரிக்கப்பட்டுள்ளன. | } |

## இதனையும் காண்க
- பர்மிய மலைப்பாம்பு
# விக்கிப்பீடியா:செய்திகளில் தமிழ் விக்கிப்பீடியா

தமிழ் விக்கிப்பீடியா குறித்து ஊடகங்களில் வெளியான செய்திகள்:  

- The Tamil Wiki... Six Years on - The Hindu, 21 மே, 2009 செய்தி.
- தமிழ் விக்கிப்பீடியா முன்னோடி இ. மயூரனாதனுடன் நேர்காணல் - chennaionline.com, மே 30, 2009 செய்தி.
- "இணைய ஆர்வலர்களே, விக்கிப்பீடியாவில் இணையுங்கள்" - Town News, அம்பத்தூர் பகுதி உள்ளூர் கிழமை இதழ், 14 சூன், 2009 செய்தி. பரிதிமதியின் முயற்சியில் வெளிவந்நது.
- சென்னையில் தமிழ் விக்கிப்பீடியா பட்டறை - ThatsTamil.com , 16 மே, 2009 செய்தி
- தமிழ் விக்கி (பக்கம் 24,25.பக்கம் 26) - *குங்குமம்*, சூலை 2, 2009 இதழில் பக்கம் 24-26ல் வெளிவந்தது.
- "உங்கள் கட்டுரை உலகெங்கும் செல்ல..." - சூன் 28, 2009 *தீக்கதிர்* நாளிதழுடன் வரும் வண்ணக்கதிர் நூலில் பக்கம் ,ல் தமிழ் விக்கிப்பீடியா பற்றிய அறிமுகக் கட்டுரை.
# விக்கிப்பீடியா:விக்கிப்பீடியா பட்டறைச் செய்திக் குறிப்பு

நடக்க இருக்கும், நடந்து முடிந்த பட்டறைச் செய்திக் குறிப்புகளை ஊடகங்களுக்குத் தெரிவிப்பதற்கான செய்திக் குறிப்பு:  

விக்கிப்பீடியா ( http://en.wikipedia.org ) என்பது ஒரு லாப நோக்கற்ற இணைய கலைக்களஞ்சியத்தை உருவாக்குவதற்கான கூட்டு முயற்சித் திட்டம். இத்திட்டம் 2001ல் தொடங்கி இன்று 250 உலக மொழிகளில் செயல்பட்டு வருகிறது.  

தமிழ் விக்கிப்பீடியா ( http://ta.wikipedia.org ) திட்டம் 2003ல் தொடங்கி 18,000+ கட்டுரைகளைக் கொண்டிருக்கிறது. ஆங்கிலம் போல் தமிழில் ஏராளமான தகவல் தளங்கள் இல்லை. தமிழ் விக்கிப்பீடியா மட்டுமே ஒரே ஒருங்கிணைந்த தகவல் தளமாக இருப்பதால், தமிழ் விக்கிப்பீடியாவை வளர்க்க வேண்டியது முக்கியம்.  

இங்கு யார் வேண்டுமானாலும் தங்களுக்கு விருப்பமான தலைப்புகளில் கட்டுரை எழுதலாம். அவை உடனுக்குடன் கோடிக்கணக்கான உலகத் தமிழர்கள் பார்வைக்கு வரும். ஒரு நாளைக்கு 50,000+ மேற்பட்ட முறை தமிழ் விக்கிப்பீடியா பக்கங்கள் வாசிக்கப்படுகின்றன. குறைந்தது ஒரு லட்சம் விரிவான கட்டுரைகளாவது இருந்தாலே ஒரு குறைந்தபட்ச பயனை நல்க இயலும்.  

தற்போது தமிழ்நாட்டு வெளியே உள்ள தமிழர்கள் , குறிப்பாக இலங்கை மற்றும் உலகத் தமிழர்களே அதிகம் பங்களித்து வருகின்றனர். தமிழ் விக்கிப்பீடியாவுக்கு தமிழ்நாட்டினர் பங்களிக்க இருக்கும் மிகப் பெரிய தடைகள்:  

- கணினியில் தமிழில் எழுதத் தெரியாமை.
- தமிழில் கோர்வையாக கட்டுரை எழுத இயலாமை.
- இணையம் குறித்த அடிப்படை அறிவின்மை. வலையில் எழுதும் பழக்கமின்மை.
- சரியான கணினி, இணைய வசதிகள் இல்லாமை.

எனவே இது குறித்த பயிற்சி, விளக்கக் கூட்டங்களை நடத்தி வருகிறோம்.  

(கீழ்வரும் பகுதி எடுத்துக் காட்டுக்கு. அந்தந்த பட்டறை நிகழ்வுகளைக் கொண்டு மாற்றிக் கொள்ள வேண்டும்)  

ஜூன் 13, 2009 அன்று சென்னை எல்டாம்ஸ் சாலையில் உள்ள கிழக்குப் பதிப்பகத்தில் தமிழ் வலைப்பதிவர்களுக்கு தமிழ் விக்கிப்பீடியாவை அறிமுகப்படுத்தி கூட்டம் நடத்தினோம்.  

இதில் தமிழ் விக்கிப்பீடியர்களான பன்னீர்செல்வம், ரவிசங்கர், சா. கணேஷ், அ. ரவிசங்கர் ஆகியோர் பங்கு கொண்டு விளக்கினர். தமிழ் வலைப்பதிவர்கள், பத்திரிக்கையாளர்கள், எழுத்தாளர்கள் முதலியோர் கலந்து கொண்டனர்.  

இந்நிகழ்வை NHM நிறுவன மென்பொருள் பிரிவின் மேலாளர் K.S.நாகராஜன் முன்னின்று ஏற்பாடு செய்திருந்தார்.  

ஜூன் 14, 2009 அன்று சென்னை விருகம்பாக்கத்தில் உள்ள F5ive Technologies நிறுவனத்தில் தமிழ் இணையத்துக்கும் விக்கிப்பீடியாவுக்கும் முற்றிலும் புதியவர்களுக்குப் பயிற்சி பட்டறை நடந்தது. இந்நிகழ்வை F5ive technologies நிறுவன உரிமையாளர் கிருபா முன்னின்று ஏற்பாடு செய்திருந்தார்.  

இந்த இரு நிகழ்வுகளிலும் கணினியில் தமிழில் எழுதுவது தொடங்கி, விக்கிப்பீடியாவில் எப்படி ஒரு கட்டுரையை எழுதுவது தொடர்பான பயிற்சிகள் அளிக்கப்பட்டன.  

(எடுத்துக்காட்டுப் பகுதி முடிந்தது)  

10 முதல் 20 பேர் அமரக்கூடிய வசதி, இணைய இணைப்புடன் கூடிய இரு கணினிகளை யார் ஏற்பாடு செய்து தந்தாலும், இது போல் தமிழகம் , பிற மாநிலங்கள், உலகெங்கும் கூட இலவசமாக பயிற்சிப் பட்டறைகள் நடத்த தயாராக உள்ளோம்.  

கூடுதல் விவரங்கள், தமிழ் விக்கிப்பீடியா தொடர்பான ஐயங்களுக்கு ravishankar.ayyakkannu@gmail.com என்ற மின்மடல் முகவரிக்கு எழுதுங்கள். அல்லது, 99431 68304 என்ற எண்ணுக்கு அழைத்தும் பேசலாம்.
# சைலன்ஸ் பிகம்ஸ் யூ


**சைலன்ஸ் பிகம்ஸ் யூ** 2005 ஆம் ஆண்டு வெளியிடப்பட்ட ஒரு திகில் திரைப்படமாகும். இந்த திரைப்படத்தில் அலிசியா சில்வசுடோன், சியென்னா கிலரி, ஜோ ஆன்டர்சன் ஆகியோர் முக்கிய வேடங்களில் நடித்துள்ளனர்.  

## கதைச் சுருக்கம்

இந்த திரைப்படம் தனிமையான ஒரு வீட்டில் வாழ்வதுடன் வெளியுலகத் தொடர்பின்றி இருக்கும் வயலட் (அலிசியா சில்வசுடோன்), கிரேசு (சியென்னா கிலரி) ஆகிய இரு சகோதரிகளின் கதையைச் சொல்லுகின்றது. சகோதரிகள் இருவரும் தம் வீட்டுக்கு வரும் லூக் (ஜோ ஆன்டர்சன்) எனும் பையனை மயக்க இவர்கள் முயல்கின்றனர். வயலட் , லூக் இருவரும் காதலில் விழுவதுடன் அந்த வீட்டை விட்டு வெளியேற முயலுகின்றனர், அப்போது அவர்கள் அங்கே அடைக்கப்பட்டுள்ளதை உணர்கின்றனர்.இந்த திரைப்படம் இந்த இரு சகோதரிகளின் வித்தியாசமான நடத்தையை குறிப்பாக அவர்களின் தந்தையுடன் இருக்கும் முறைகேடான நடத்தையையும் காட்டுகின்றது. வயலட், லூக் காதலால் பொறாமைக் கொள்ளும் கிரேசு லூக்கை கவர்ச்சியால் மயக்க முயல்கிறார். இதனிடையே வயலட் கர்ப்டைந்தாலும் கர்பம் இடையிலேயே கலைந்து விடுகிறது. படத்தின் கடைசியில் ஏற்படும் தீ விபத்தில் லூக் இறக்கிறான்
# அட்டோமியம்



**அட்டோமியம்** (Atomium) என்பது எக்சுப்போ 58 எனப்படும், 1958 ஆம் ஆண்டின் பிரசெல்சு உலக விழாவுக்காகக் கட்டப்பட்ட ஒரு நினைவுச்சின்னம் ஆகும். ஆன்ட்ரே வாட்டர்கெயின் (André Waterkeyn) என்பவரால் வடிவமைக்கப்பட்ட இதன் உயரம் 102 மீட்டர்கள் (335 அடிகள்). இரும்புப் படிகத்தின் அணு அமைப்பை ஒத்ததாக, ஒன்றுடன் ஒன்று இணைக்கப்பட்ட ஒன்பது உருக்குக் கோளங்களினால் ஆன இது ஒரு படிக மூல அமைப்பின் 165 பில்லியன் மடங்கு அளவு கொண்டது.  

ஒவ்வொன்றும் 18 மீட்டர் விட்டம் கொண்ட ஒன்பது கோளங்களில் எட்டுக் கோளங்கள், ஒரு கனக் குற்றி வடிவச் சட்டக வடிவின் எட்டு உச்சிகளிலும் அமைந்துள்ளன. ஒன்பதாவது மூலைவிட்டங்களால் இணைக்கப்பட்டுக் கன வடிவத்தின் மையத்தில் உள்ளது. இக் கன வடிவ அமைப்பின் விளிம்புகள் வழியே அமைந்து கோளங்களை ஒன்றுடன் ஒன்று இணைக்கும் குளாய்கள் நகர்படிகளைக் கொண்டுள்ளன. இவற்றைப் பயன்படுத்தி ஒரு கோளத்தில் இருந்து இன்னொரு கோளத்துக்குச் செல்ல முடியும். இக் கோளங்களுக்குள் காட்சிக் கூடங்களும், பிற பொதுப் பயன்பாட்டு இடங்களும் அமைக்கப்பட்டுள்ளன. உச்சியில் உள்ள கோளத்தில் இருந்து பிரசல்சு நகரின் விரிந்த பார்வையைப் பெற முடியும். நடுவில் நிலைக்குத்தாக அமைந்த குளாய் ஒரு உயர்த்தியைக் கொண்டுள்ளது. இது ஒரு செக்கனுக்கு 5 மைல்கள் வேகத்தில் செல்லக்கூடியது.  

## வரலாறு
இந்த நினைவுச் சின்னத்தை தொடக்கத்தில் ஈபெல் கோபுரம் தலைகீழாக அமைந்தது போன்ற ஒரு வடிவத்தில் அமைக்க ஆலோசிக்கப்பட்டது. ஆனால், வாட்டர்கெயின் ஒரு அணு அமைப்பைப் போன்ற வடிவம் குறித்த காலப்பகுதிக்கு ஒரு குறியீடாக அமையும் எனக் கருதினார். முதலில் இக்கட்டிடம் ஆறு மாதத்துக்கு மட்டுமே வைத்திருப்பது என முடிவு செய்யப்பட்டு இருந்தது. ஆனால், விரைவிலேயே இது பிரசில்சு உலாக விழாவுக்கான நினைவுச்சின்னமாக மட்டுமன்றி, தற்காலக் கட்டிடக்கலைக்கான குறியீடாகவும் இருக்கும் என உணரப்பட்டதால் அது அகற்றப்படாமல் 50 ஆண்டு காலம் வரை அப்படியே இருந்தது.  

## திருத்தவேலை
மார்ச் 2004 ஆம் ஆண்டில் திருத்தவேலைகள் தொடங்கப்பட்டன. இதனால் இது 2006 பெப்ரவரி 18 ஆம் தேதி வரை பொதுமக்கள் பார்வைக்கு மூடப்பட்டு இருந்தது.
# கலைக்கமல்



**கலைக்கமல்** இலங்கையில் புகழ்பெற்ற ஒரு மெல்லிசைப்பாடகராவார். 1977 ஆம் ஆண்டு முதல் பாட ஆரம்பித்த கலைக்கமல் 2009 ஆம் ஆண்டு வரையும் பல இசை நிகழ்ச்சிகளை நடத்தி வருகிறார். மேடை, வானொலி, தொலைக்காட்சி பாடகராகி இதுவரை ஆயிரத்திற்கும் மேற்பட்ட இசை நிகழ்ச்சிகளில் பாடியிருக்கிறார். எழுத்தாளராக விளங்கும் இவர் புதுக்கவிதை, சிறுகதை, மரபுக்கவிதை, இசைச் சித்திரம், நாடகம், பாடல் போன்றவற்றை எழுதி இலக்கியத்துறையிலும் பிரசித்தி பெற்றதுடன் 1980 ஆம் ஆண்டு புதுக்கவிதையில் முதன் முதலில் "ஓடக்குழல்' என்னும் காதல் தொடர் கவி கதையை தினகரன் தேசிய பத்திரிகையில் 4 மாதங்கள் தொடராக எழுதி பாராட்டைப் பெற்றவர்.  

## இசைப்பணி

அயாஸ் பயாஸின் "சுப்பர் சன்ஸ்' கே.சி. பாலேந்திராவின் "ரெயின்போ' இசைக் குழுக்களில் முதன்மை பாடகராக திகழ்ந்த கலைக்கமல் இலங்கையில் உள்ள பல்வேறு இசைக்குழுக்களுடன் பாடுயுள்ளார். "வசந்த கீதங்கள்' என்ற தனது பாடல் ஒலி நாடாவை வெளியிட்டதுடன் நடிகமணி அபுநானா கே. ஏ. ஜவாகர் குழுவினரின் ஐந்து நகைச்சுவை ஒலிநாடாக்களையும் வெளியிட்டுள்ளார். கலைக்கமல் 1992 ஆம் ஆண்டு ஒரு மாத காலம் சுவிட்சர்லாந்தில் பல பாகங்களிலும் பாடி புலம்பெயர்ந்து வாழும் தமிழர்களைக் கவர்ந்தவர். இதுவரை மூன்று முறை சுவிஸ் நாட்டில் இசை நிகழ்ச்சி நடத்தியுள்ளார்.இவரது தனிமனித இசை நிகழ்ச்சிகள் பல அண்மையில் அரங்கேறியிருக்கின்றன.  

டி. எம். சௌந்தரராஜனுடனும், இசைமுரசு ஈ. எம். ஹனீபாவுடனும் ஒரே மேடையில் பாடிய நிகழ்வை மறக்க முடியாது என்கிறார் கமல்.
# மாணிக்கம்



**மாணிக்கம்** (*Ruby*) என்பது இளஞ் சிவப்பு அல்லது அடர் சிவப்பு நிறத்திலுள்ளப் படிகக்கல்லாகும், இது நவரத்தினங்களுள் ஒன்று. இதன் சிவப்பு நிறம் குரோமியத்தால் ஏற்படுகிறது. ஒரு பொருளின் உறுதியை அளக்கும் அளவீட்டு முறையாகிய மோவின் உறுதி எண் முறையில் மாணிக்கத்தின் உறுதி எண் 9 ஆகும். இதை விட உறுதி எண் மிகுந்த படிகம் வைரம் ஆகும்.  

இளஞ்சிவப்பு-செம்மஞ்சள் குருந்தக்கல் **பதுபராசம்** அல்லது **பதுபராகம்** என அழைக்கப்படுகிறது.  

தாய்லாந்து, கம்போடியா, ஆப்கானிசுத்தான் போன்ற நாடுகளில் மாணிக்கங்களை வெட்டி எடுக்கும் சுரங்கங்கள் உள்ளன. இலங்கையிலும் மாணிக்கங்கள் கிடைத்தாலும் நீலமே அதிகளவில் கிடைக்கிறது.  

இயற்கை மாணிக்கம் மிகத்தூய்மையாக இருக்காது, நிறத்தில் தூய்மை குறைந்து இருக்கலாம், அதனுள் நூல் போன்ற இழை காணப்படலாம். இதை கொண்டே இயற்கை மாணிக்கத்தையும் செயற்கை மாணிக்கத்தையும் வேறுபடுத்துவார்கள்.
# விட்ஜெட்

விட்ஜெட்(விரித்துபெற) என்பது ஒரு விதமான சிறிய மென்பொருளாகும். இதில் குறுகிய தகவல்கள் மட்டுமே கொடுக்கப்படுகின்றன. எ.கா. தட்ப வெப்ப நிலை விரித்துபெற.  

## வகைகள்
- வலை விட்ஜெட்
- மேசைமேல் விட்ஜெட்

வலை விட்ஜெட்டுகளை பல தரப்பட்ட சேவைகள் அளிக்கின்றன. யாகூ, ஆப்பிள் போன்ற பெரிய நிறுவனங்கள் தங்களது பயனர்களை தங்கள் வசம்வைத்துக்கொள்ள பல தரப்பட்ட தகவல்களை பல விரித்துபெறுவில் அளிக்கின்றனர்.  

மேசைமேல் விட்ஜெட் என்பது கணினியில் உள்ள மேசையின் மேல் இருக்கும் விட்ஜெட்டுகள். இவை அவ்வப்பொழுது தனது வழங்கியை தொடர்புகொண்டு புதிய தகவல்களை புதிப்பிக்கும்  

## பொதுவான விட்ஜெட்டுகள்
- வெப்ப நிலை விட்ஜெட்
- பங்குச்சந்தை நிலவரம் விட்ஜெட்
- கடிகார விட்ஜெட்
- தேடல் விட்ஜெட்
- புகைப்படங்கள் மாறும் விட்ஜெட்

## தமிழ் சார்ந்த வலை விட்ஜெட்டுகள்
- திருக்குறள் விட்ஜெட்
- பழமொழி விட்ஜெட்
- நாட்காட்டி விட்ஜெட்
- வானொலி விட்ஜெட்
- தமிழ்ச்சொல் விட்ஜெட்

## விட்ஜெட் தளங்கள்
- யாகூ விட்ஜெட்
- ஆப்பிள் விட்ஜெட்
# கிழக்கு உரோமானிய மொழிகள்



**கிழக்கு உரோமானிய மொழிகள்** என்பன குறுகிய பொருளில் உரோமானிய மொழிக் கூட்டத்தில் அடங்கிய *விலாச் மொழிகள்* என அறியப்பட்ட மொழிகளைக் குறிக்கும். இவை தென்கிழக்கு ஐரோப்பாவில் கொடும் இலத்தீனின் (Vulgar Latin) ஒரு உள்ளூர் வழக்கிலிருந்து உருவாயின.  

## வரலாறு
கிழக்கு உரோமானிய மொழிகளில் இலத்தீன் உயிரெழுத்தான /i/, /ē/யுடனும், /e/யுடனும் இணைகிறது. ஆனால், /u/, /ū/வுடன் இணைகிறது. இது இம்மொழிக் கூட்டத்தை /u/, /ō/வுடனும், /o/வுடனும் இணையும் மேற்கு உரோமானிய மொழிகளில் இருந்து வேறுபடுத்துகிறது. தற்காலத்தில் இது மேற்கு பசிலிக்காட்டா மொழியான காசுட்டெல்மெசானோ கிளைமொழி போன்ற சில மொழிகளில் மட்டுமே காணப்பட்டாலும், ஒரு காலத்தில் இது தெற்கு இத்தாலி முழுவதும் பரந்து காணப்பட்டமைக்கான சான்றுகள் உள்ளன.  

இப்பகுதியில் உரோமப் பேரரசின் ஆதிக்கம் இல்லாது போய்ப் பல நூறு ஆண்டுகளுக்குப் பின்னர், கொடும் இலத்தீனின் உள்ளூர் வழக்கு, தற்கால உரோமானிய மொழியின் பல அம்சங்களை உள்ளடக்கிய முதல்நிலை உரோமானியமாக வளர்ச்சியடைந்தது. வெளியார் ஊடுருவல்களினாற் போலும் முதல்நிலை உரோமானியம் நான்கு தனித்தனி மொழிகளாகப் பிளவுபட்டது.  

- காசுட்டெல்மெசானோ?
- டால்மேசன்
- விலாச்
  - டாக்கோ உரோமானியம்
  - அரோமானியம்
  - மெக்லேனிய உரோமானியம்
  - இசுத்திரிய உரோமானியம்

முதல்நிலை உரோமானியம் தோன்றிய இடம் இன்னும் விவாதத்துக்கு உரியதாகவே உள்ளது. பல வரலாற்றாளர்கள் இது சிரேசெக் கோட்டுக்குச் சற்று வடக்கே நிகழ்ந்திருக்கலாம் எனக் கருதுகின்றனர்.
# மரகதம்


**மரகதம்** (Emerald) பெரில் (Be<sub>3</sub>Al<sub>2</sub>(<sub>3</sub>)<sub>6</sub>,) வகையைச் சேரந்த ஒரு கனிமம் ஆகும். மரகதம் நவரத்தினங்களுள் ஒன்றாகும். இதில் மிகச்சிறிய அளவில் காணப்படும் குரோமியம், சிலவேளைகளில் மட்டும் அடங்கும் வனேடியம் மூலகங்களால் பச்சை நிறத்தைப் பெறுகிறது.  

பெரில் ஒரு பொருளின் உறுதியை அளக்கும் அளவீட்டு முறையில் 10 வரை அளவீட்டைக் கொண்ட மோவின் உறுதி எண் முறையில் உறுதி எண் 7.5 தொடக்கம் 8 வரையான உறுதியெண்ணைக் காட்டுகின்றது. ஐந்தரை அடி உயரம் - முழுவதும் விலை மதிப்பிட முடியாத மரகதத் திருமேனி. நடராசர் சிலை திருஉத்தரகோசமங்கையில் உள்ளது.
# கைலா தேவி


**கைலா தேவி கோயில்** ஓர் இந்து கோயிலாகும். இது இந்தியாவின் இராஜஸ்தான் மாநிலத்தல் உள்ள கரௌலி நகரத்திலிருந்து 23 கிலோ மீட்டர் தூரத்தில் உள்ளது. பனாஸ் ஆற்றின் துணை ஆறான கலிசில் ஆற்றுப் படுகையில் இந்த கோயில் அமைந்துள்ளதுடன், கைலா கிராமத்தில் இருந்து வட மேற்காக 2 கிலோ மீட்டர் தூரத்தில் உள்ளது.  

கைலா தேவி சந்தை என்று அழைக்கப்படும் சந்தை இங்கு ஒவ்வொரு ஆண்டும் சித்திரை மாதத்தில் நடைபெறுவதுடன் இந்த சந்தை இரண்டு வாரங்களுக்கு நீடிக்கும். ஜாடன் ராஜபுத்திரர்கள் இந்த தேவியை *குல தேவி* என்றும் வழிபடுகின்றனர்.
# தேங்க் காட் ஹீ மெட் லிஸ்சி


***தேங்க் காட் ஹீ மெட் லிஸ்சி***'(*Thank God He Met Lizzie* என்பது 1997 இல் வெளிவந்த ஒரு அவுஸ்திரேலிய காதல் நகைச்சுவைத் திரைப்பட திரைப்படம். இதில் கேட் பிளான்சேட் மற்றும் இரிச்சார்ட் ராக்ஸ்பெர்க் ஆகியோரும் நடித்திருந்தனர். செரி நோலன் இயக்குநராக அறிமுகமானார். அமெரிக்காவில் , இந்த திரைப்படம் *தி வெட்டிங் பார்ட்டி* என்ற பெயரில் வெளிவந்தது.  

இந்த திரைக்கதை இரண்டு கதைகளைச் சுற்றிச்சுழல்கின்றது, முதலாம் கதை நடைபெற இருக்கும் 'லிசி' மற்றும் 'கய்' ஆகியோரின் திருமணம் பற்றியது. இரண்டாவது கதை Guyன் ஜென்னியுடனான உறவு பற்றியது.  

ஜானதன் பிக்கின்ஸ் என்ற அவுஸ்திரேலிய நடிகரும் இந்த திரைப்படத்தில் நடித்திருந்தார்.
# சுப்பிரமணியம் சீனிவாசன்


**சுப்பிரமணியம் சீனிவாசன்** பரவலாக **எஸ். எஸ். வாசன்** (*S. S. Vasan*, சனவரி 4, 1903 - ஆகத்து 26, 1969) என்று அறியப்படுபவர் திரைப்படத் தயாரிப்பாளர் ஆவார். இவர் திருவாரூர் மாவட்டம், திருத்துறைப்பூண்டியில் பிறந்தார். 1926-இல் பூதூர் வைத்தியநாதய்யர் என்பவரால் தொடங்கப்பட்ட 'ஆனந்த விகடன்' என்ற இதழை, 1928-இல் விலைக்கு வாங்கினார். இதழுக்கு தானே ஆசிரியராக இருந்து நடத்த ஆரம்பித்தார். அன்று தொடங்கி 90 ஆண்டுகளாக ஆனந்த விகடன் இதழ் வெளியாகி வருகிறது. ஜெமினி திரைப்படத் தயாரிப்பு நிறுவனத்தைத் தொடங்கியவர். 1964 முதல் அவரது இறப்பு வரை மாநிலங்களவை உறுப்பினராகப் பதவி வகித்தார்.  

1948-ஆம் ஆண்டு வெளியான சந்திரலேகா என்ற புகழ்பெற்ற திரைப்படத்தினை இயக்கினார். அவர் மறைந்த 1969ஆம் ஆண்டு அவருக்கு பத்ம பூசன் விருது வழங்கப்பட்டது. இந்திய அரசும் தபால் துறையும் இவரது நூற்றாண்டு விழாவான 26 ஆகத்து 2004 அன்று இவரது உருவம் கொண்ட தபால்தலைகளை வெளியிட்டன.  

## வாசன் இயக்கிய திரைப்படங்கள்
| **ஆண்டு** | **திரைப்படம்** | **மொழி** | **நடிகர்கள்** | **குறிப்புகள்** |  |
| --- | --- | --- | --- | --- | --- |
| 1948 | சந்திரலேகா | தமிழ் | ரஞ்சன், டி. ஆர். ராஜகுமாரி | - |  |
| 1948 | சந்திரலேகா | இந்தி | ரஞ்சன், டி. ஆர். ராஜகுமாரி | - |  |
| 1949 | நிஷான் | இந்தி | பி. பானுமதி, ரஞ்சன் | - |  |
| 1951 | சன்சார் | இந்தி | டேவிட் ஏபிரகாம் |  |  |
| 1952 | மிஸ்டர் சம்பத் | இந்தி | மோதிலால், பத்மினி | - |  |
| 1954 | பாகுட் டின் ஹூயே | இந்தி | மதுபாலா |  |  |
| 1955 | இன்சானியாட் | இந்தி | திலிப் குமார் | - |  |
| 1958 | வஞ்சிக்கோட்டை வாலிபன் | தமிழ் | ஜெமினி கணேசன், வைஜயந்திமாலா, பத்மினி | - |  |
| 1958 | ராஜ் திலக் | இந்தி | ஜெமினி கணேசன், வைஜயந்திமாலா | - |  |
| 1959 | பாயிகம் | இந்தி | திலிப் குமார், வைஜயந்திமாலா | - |  |
| 1960 | இரும்புத்திரை | தமிழ் | சிவாஜி கணேசன், வைஜயந்திமாலா | - |  |
| 1961 | கர்ணா | இந்தி | ராஜேந்திர குமார், ராஜ் குமார் | - |  |
| 1967 | அவுரத் | இந்தி | ராஜேஷ் கண்ணா, பத்மினி | - |  |
| 1968 | தீன் பகுரானியன் | இந்தி | பிருத்விராஜ் கபூர் | - |  |
| 1969 | சத்ரஞ் | இந்தி | ராஜேந்திர குமார் | - | } |

## வாசன் தயாரித்த திரைப்படங்கள்
| **ஆண்டு** | **திரைப்படம்** | **மொழி** | **நடிகர்கள்** | **குறிப்புகள்** |
| --- | --- | --- | --- | --- |
| 1953 | ஔவையார் | தமிழ் | கே. பி. சுந்தராம்பாள் | - |
# நீலக்கல்



**நீலம்** அல்லது **நீலக்கல்** (*sapphire*) நவரத்தினங்களுள் ஒன்று. நீலக்கல் என்பது குருந்ததால் ஆன இரத்தினக் கல்லைக் குறிக்கும். இக்கல்லில் சிறிய அளவில் காணப்படும் இரும்பு, டைட்டேனியம், குரோமியம் போன்ற மூலகங்கள் இக்கல்லிற்கு நீலம், மஞ்சள், இளஞ்சிவப்பு, செம்மஞ்சள், பச்சை நிறங்களைக் கொடுக்கும்.  

இக்கல் நகைகளில் இட்டுப் பயன்படுத்தப்படுகிறது. நீலக்கல் இயற்கையாக மண்படிவுகளில் கிடைக்கப்பெறுகின்றது. செயற்கையாகச் செய்யப்பட்ட நீலக்கற்களும் சந்தையில் விற்பனைக்குள்ளன. உயர் வண்மையைக் கொண்டுள்ளபபடியால் இலத்திரனியல் கருவிகளில் அகச்சிவப்பு ஒளியில் கூறுகளிலும் நீண்ட நாள் பயன்படும் சாளரங்கள், கடிகாரப் பளிங்குகள் போன்றவற்றில் பயன்படுத்தப்படுகிறது.  

## இயற்கை நீலக்கற்கள்
நீலக்கல் பெரும்பாலும் நீல நிறத்தில் இருக்கும். நீலம் இலங்கை, மடகாசுகர், பர்மா, கென்யா, அமெரிக்கா, தாய்லாந்து, சீனா, ஆஸ்திரேலியா, இந்தியா, பாகிசுத்தான் போன்ற பல நாடுகளில் கிடைக்கிறது. 1987 வரை ஆஸ்திரேலியாவிலும் தற்போது மடகாசுகரிலும் அதிக அளவில் நீலம் கிடைக்கிறது.  

நீலத்தின் மதிப்பு அதன் நிறம், தூய்மை, அளவு, பட்டை மற்றும் அது தோண்டப்பட்ட இடத்தின் மூலத்தைப் பொறுத்து மாறுபடும்.  


-
# வார்ப்புரு:Infobox mineral/doc


## Usage
<pre>  

</pre>  

- name = name of mineral
- category = ?
- boxwidth =
- boxbgcolor =
- image = file of image
- imagesize =
- caption = image caption
- formula =
- molweight = molar mass of one mole of the mineral
- color = common colors of the mineral
- habit = common mineral habit
- system = mineral system
- twinning = common type of twinning
- cleavage = type of cleavage
- fracture = type of fracture
- tenacity = resistance to breakage
- mohs = hardness of mineral on Mohs hardness scale
- luster = way the mineral reflects light, see luster
- streak = see streak
- diaphaneity = transparency of mineral
- gravity = specific gravity
- density =
- polish =
- opticalprop =
- refractive = refractive index of mineral
- birefringence = see birefringence
- pleochroism = see pleochroism
- 2V = 2V angle
- dispersion = see dispersion
- extinction = extinction angle (e.g., parallel, inclined, angle)
- length fast/slow = length fast or length slow
- fluorescence= see fluorescence
- absorption = see absorption
- melt = melting point of mineral
- fusibility = fusibility of mineral
- diagnostic = key way to recognize minearl
- solubility = solubility of mineral in water
- alteration = alteration products
- other =
- references =

:References supporting the properties to be added at that line using tag notation. Individual items can be tagged separately if needed.}}  

<includeonly>  

ca:Plantilla:Mineral  
lv:Veidne:Minerāls  
pt:Predefinição:Infobox mineral  
</includeonly>
# பூங்குழலி (கதைமாந்தர்)



**பூங்குழலி** கல்கி எழுதிய பொன்னியின் செல்வன் புதினத்தில் சேந்தன் அமுதன் காதலியாக வரும் கதாபாத்திரத்தின் பெயர். பூங்குழலி என்றால் பூவைப் போன்ற குழல் (கூந்தல்) உடையவள் என்று பொருள்.  

## கதைப்பாத்திரத்தின் இயல்பு
காண்போர் மயங்கும் அழகிய பெண்ணாகவும், பெரும் புயலிலும் தனித்து ஆழ்கடலில் படகோட்டிப் பயணிக்கும் திறனுடையவளாகவும், தேவாரப் பாடல்களையும், சுயமாக பாடல் புனைந்தும் பாடும் வல்லமையுடையவளாகவும் பூங்குழலியின் கதைப்பாத்திரத்தினைக் கல்கி அமைத்துள்ளார்.  

## படகோட்டி குடும்பம்
தியாகவிடங்கரின் புதல்வியாகவும், படகோட்டி முருகய்யனின் தங்கையாகவும் பூங்குழலி அறிமுகம் செய்யப்படுகிறாள்.  

## வந்தியத்தேவனுடன் சந்திப்பு

பூங்குழலி கோடிக்கரை குழகர் கோவிலினுள் தரிசனத்திற்காகச் செல்கிறாள். இரவு நேரம் நெருங்குவதால் பட்டரும் நடையைச் சாத்திவிட்டு அவளுடன் வருவதாகக் கூறுகிறார். பட்டருக்காகக் கோவிலின் வெளியே காத்திருக்கும் போது குதிரையில் வைத்தியர் மகனும், வந்தியத்தேவனும் வருகிறார்கள். வந்தியத்தேவனை உற்று நோக்கும் பூங்குழலியை அவனும் பார்த்துக் கொண்டே குதிரையில் அருகே வருகிறான். தேங்காய் கீற்றினைக் கடித்தபடியே ஒரு ஆடவனைப் பார்த்துக் கொண்டிருக்கிறோம் என்பதை உணர்ந்து வெட்கம் கொண்டு ஓடுகிறாள் பூங்கொடி. வந்தியத்தேவன் ஓடிச் சென்று அவளைப் பிடிக்க முயலுகிறான். ஆனால் எதிர்பாராவிதமாய் புதைமணலில் சிக்கிக் கொள்கிறான். பிறகு பூங்குழலி அவனை காப்பாற்றுகிறாள். இருவரும் இணைந்து தியாகவிடங்கர் வீட்டிற்கு செல்கின்றார்கள்.  

சோழ இளவரசி குந்தவை இலங்கையில் பெரும் படையுடன் போரிட்டுக் கொண்டிருக்கும் தன் தம்பி அருள்மொழி வர்மனுக்குக் கொடுத்தனுப்பிய ஓலையை வாங்கிக்கொண்டு வந்தியத்தேவன் கோடியக்கரையை வந்து அடைகிறான். அங்கே அழகான பூங்குழலியை சந்திக்கிறான். பூங்குழலி படகு ஓட்டுவதில் திறமைசாலி. அவளின் படகில் இருவரும் இலங்கைக்குப் போகிறார்கள்.  

பூங்குழலியின் அத்தை ஒரு வாய்பேச இயலாத பெண். அவளது மகன் சேந்தன் அமுதன் என்பவன். பூங்குழலி மேல் காதல் கொண்டவன். இவன் வந்தியத்தேவனுக்கு பெரிதும் உதவியவன். படகுக்காரியான பூங்குழலி இளவரசர் அருள்மொழிவர்மனிடம் காதல் கொள்கிறாள், அதே சமயம் இளவரசரும் பூங்குழலியிடம் காதல் கொள்கிறார். ஆனால் இதனை இருவரும் வெளிப்படுத்திக்கொள்ளவில்லை.  
<blockquote>  
"அலைகடலும் ஓய்ந்திருக்க அகக் கடல்தான் பொங்குவதேன்?  

நிலமகளும் துயிலுகையில் நெஞ்சகந்தான் பதைப்பதுமேன்?  

காட்டினில் வாழ் பறவைகளும் கூடுகளைத் தேடினவே!  

வேட்டுவரும் வில்லியரும் வீடு நோக்கி ஏகுவரே  

வானகமும் நானிலமும் மோனமதில் ஆழ்ந்திருக்க  

மான்விழியாள் பெண்ணொருத்தி மனத்தில் புயல் அடிப்பதுமேன்?  

வாரிதியும் அடங்கி நிற்கும் மாருதமும் தவழ்ந்து வரும்  

காரிகையாள் உளந்தனிலே காற்றுச் சுழன் றடிப்பதுமேன்?"</blockquote>  

என்ற பாடல் வரிகள் பூங்குழலி பாடுவதாய் பொன்னியின் செல்வன் நாவலில் அமைந்துள்ளன.
# குருந்தம்



**குருந்தம்** (*corundum*) அலுமினியம் ஒக்சைட்டின் (α-) படிக அமைப்புகளில் ஒன்றாகும். கற்களை ஆக்கும் கனிமங்களில் ஒன்றான குருந்தம் இயற்கையில் காணப்படும் ஒளிபுகவிடக்கூடிய பொருட்களில் ஒன்றாகும். குருந்தத்தில் காணப்படும் மாசுக்களைப் பொறுத்து குருந்தத்தின் நிறம் மாறும். ஒளிபுகவிடக்கூடிய குருந்தக்கற்கள் இரத்தினக்கல்லாக கருதப்படுகின்றன. இவை சிவப்பாக இருந்தால் சிவப்புக்கல் எனவும் ஏனைய நிறக் கற்கள் நீலக்கல் எனவும் அழைக்கப்படுகின்றன.  

குருந்தம் என்பது சிவப்புக்கல் எனப்பொருள்படும் வடமொழி சொல்லான "குருவிந்தா" என்பதிலிருந்து தோன்றியிருக்கலாம். இளஞ்சிவப்பு - செம்மஞ்சள் கற்கள் பத்பராட்ச்சம் எனவும் இளஞ்சிவப்பு- மெல்லிய சிவப்பு கற்கள் பதமராகம் எனவும் அழைக்கப்படுகின்றன.
# எஸ். சி. ஜமீர்


**சனயங்க்பா சுபதோஷி ஜமீர்** (பிறப்பு: அக்டோபர் 17, 1931) இந்திய அரசியல்வாதி ஆவார். இவர் ஜூலை 2008 இல் இருந்து மகாராட்டிரா மாநில ஆளுனராகப் பணியாற்றுகிறார். இதற்கு முன்னர் கோவா மாநில ஆளுனராகவும் நாகாலாந்து மாநில முதலமைச்சராகவும் பணிபுரிந்துள்ளார்.  

ஜாமீர் நாகாலாந்து மாநிலத்தவர். நாகாலாந்து இந்தியாவின் ஒரு மாநிலமாக அமைக்கப்பட 1960 இல் அப்போதைய பிரதம மந்திரி ஜவஹர்லால் நேருவுடன் பேச்சுவார்த்தை நடத்த சென்ற குழுவில் அங்கம் வகித்தவர். 2008 ஜூலையில் மகாராட்டிர ஆளுனராக முறையாக அரசாணையிடப்பட்டு 2008, ஜூலை பத்தொன்பதாம் நாளில் பதவியேற்றுக் கொண்டார்.
# எசுப்பானிய கிழமைகள்


**எசுப்பானிய கிழமைகள்**:  

நாள் - *un día*  

வாரம் - *una semana*  

௧. ஞாயிறு - *domingo*  

௨. திங்கள் - *lunes*  

௩. செவ்வாய் - *martes*  

௪. புதன் - *miércoles*  

௫. வியாழன் - *juevenes*  

௬. வெள்ளி - *viernes*  

௭. சனி - *sábado*  

நேற்று - *ayer*  

இன்று - *hoy*  

நாளை - *mañana*
# எசுப்பானிய மாதங்கள்


**எசுப்பானிய மாதங்கள்**என்னும் இக்கட்டுரை கிரெகொரியின் நாட்காட்டி முறையிலான எசுப்பானிய மொழி மாதங்கள் பற்றியது. எசுப்பானிய மொழி இந்திய-ஐரோப்பிய மொழிக் குடும்பத்தைச் சார்ந்தது. இதனால், ஆங்கிலம் உள்ளிட்ட பெரும்பாலான இந்திய-ஐரோப்பிய மொழிகளில் காணும் மாதப் பெயர்கள் எசுப்பானிய மாதப் பெயர்களுடன் ஒரே அடியைக் கொண்டனவாக உள்ளன. எசுப்பானிய மொழி மாதப் பெயர்கள் இலத்தீன் மொழி மூலங்களில் இருந்து பெறப்பட்டவை.  

## பெயர்கள்
கிரெகொரியின் நாட்காட்டியின் தமிழ் மாதப் பெயர்களும் அவற்றுக்கு இணையான எசுப்பானிய மாதப் பெயர்களும் அவற்றுக்கான தமிழ் ஒலிபெயர்ப்புக்களும் பின்வருமாறு:  

1. சனவரி - *enero* *(எனேரோ)*
1. பிப்ரவரி - *febrero* *(ஃபெபெரேரோ)*
1. மார்ச்சு - *marzo* *(மார்சோ)*
1. ஏப்ரல் - *abril* *(அபிரில்)*
1. மே - *mayo* *(மாயோ)*
1. சூன் - *junio* *(ஹூனியோ)*
1. சூலை - *julio* *(ஹூலியோ)*
1. ஆகஸ்ட்டு - *agosto* *(அகோஸ்த்தோ)*
1. செப்டெம்பர் - *septiembre* *(செப்தியெம்பிரே)*
1. அக்டோபர் - *octubre* *(ஒக்ட்டோபிரே)*
1. நவம்பர் - *noviembre* *(நொவியெம்பிரே)*
1. டிசெம்பர் - *diciembre* *(டிசியெம்பிரே)*

## இலக்கணம்
எசுப்பானிய மொழி ஆண்பால், பெண்பால் என இரண்டு பால்களைக் கொண்டது. எல்லாப் பெயர்ச் சொற்களும் இவ்விரண்டு பால்களுள் ஒன்றன் கீழ் வகைப்படுத்தப்படுகின்றன. இதன்படி எசுப்பானிய மாதப் பெயர்கள் எல்லாம் ஆண்பாற் பெயர்கள் ஆகும்.  

ஆங்கிலம் போன்ற சில ஐரோப்பிய மொழிகளில் மாதப் பெயர்கள் சொற்றொடர்களில் வரும்போது முதல் எழுத்து பெரிய எழுத்துகளில் வருவது போல் எசுப்பானிய மாதப் பெயர்களின் முதல் எழுத்துக்களை பெரிய எழுத்துகளில் எழுதுவதில்லை.  
## இலத்தீன் மூல மொழியோடு தொடர்பு
எசுப்பானிய மொழியில் அமைந்துள்ள மாதங்கள் ஒவ்வொன்றும் இலத்தீன் மொழி மாத வழக்கத்தை மூலமாகக் கொண்டுள்ளன. எனவே இலத்தீன் மாதப் பெயர்களையும் எசுப்பானிய மாதப் பெயர்களையும் அருகருகே வைத்துப் பார்த்து ஒப்பிட்டுக் காண்டல் பயன்தரும்:  

### இலத்தீன் பெயர்கள்
- ianuarius
- februarius
- martius
- apriliis
- maius
- iunius
- iulius
- augustus
- september
- october
- november
- december
# பிரெஞ்சு கிழமைகள்

**பிரெஞ்சு கிழமைகள்**:  

நாள் - *un jour*  

வாரம் - *une semaine*  

௧. திங்கள் - *lundi*  

௨. செவ்வாய் - *mardi*  

௩. புதன் - *mercredi*  

௪. வியாழன் - *jeudi*  

௫. வெள்ளி - *vendredi*  

௬. சனி - *samedi*  

௭. ஞாயிறு - *dimanche*  

நேற்று - *hier*  

இன்று - *aujourd'hui*  

நாளை - *demain*
# பிரெஞ்சு மாதங்கள்

**பிரெஞ்சு மாதங்கள்**:  

மாதம் - *un mois*  

வருடம் - *un an*  

௧. சனவரி - *janvier*  

௨. பிப்ரவரி - *fevrier*  

௩. மார்ச்சு - *mars*  

௪. ஏப்ரல் - *avril*  

௫. மே - *mai*  

௬. சூன் - *juin*  

௭. சூலை - *julliet*  

௮. ஆகஸ்ட்டு - *août*  

௯. செப்டெம்பர் - *septembre*  

௧0. அக்டோபர் - *octobre*  

௧௧. நவம்பர் - *novembre*  

௧௨. திசம்பர் - *decembre*
# பிளமேன்கோ கிதார்

கிதார்''']]  
**பிளமேன்கோ கிதார்** (*Flamenco guitar*) எனப்படுவது, பிளமேன்கோ இசை வாசிப்பதற்காக பயன்படுத்தப்படும் ஒரு வகையான செம்மிசை கிதார். இதனை வாசிக்கும் முறை பிற செம்மிசை கிதார்களை வாசிப்பதிலிருந்து மாறுபடுகிறது. எசுப்பானியாவில் விளையும் மரங்களால் செய்யப்படுகிறது.  

## பயன்படுத்தும் பிரபல கலைஞர்கள்

௧. கோந்தே எர்மானோ  

௨. தோமீங்கோ எஸ்தெஸொ  

௩. ஹெருந்தீனோ பெர்நாந்தேஸ்  

௪. யோசே ரமீறேஸ்  

௫. இரிகார்தோ சான்சிஸ் கார்பியோ  

௬. மனுவேல் இரெயெஸ்  

௭. மனுவேல் ரோத்ரிகேஸ்  

௮. மார்செலோ பார்பெரோ  

௯. இரபாயெல் மொரேனோ ரோத்ரிகேஸ்  

௧0. சாந்தோஸ் எர்நாந்தேஸ்
# பிளமேன்கோ நடனங்கள்

**பிளமேன்கோ நடனங்கள்**:  

௧. தொனா பாலோஸ்  
:௧. தேப்லா  
:௨. மார்த்திநேத்தேஸ்  
:௩. கார்செலேராஸ்  
:௪. சாயேத்தாஸ்  
:௫. தொனாஸ்  
:௬. த்ரீயா  
௨. சொலேயாவின் தாளத்திலிருந்து  
:௧. அல்போறேயா  
:௨. பூலேரியாஸ்  
:௩. கான்யா மற்றும் போலோ  
:௪. கான்தீன்யாஸ்  
::௧. அலெக்ரீயாஸ்  
::௨. காரகொலேஸ்  
::௩. மிராப்ராஸ்  
::௪. ரோமேராஸ்  
::௫. மற்ற கான்தீன்யாஸ்  
௩. பந்தாங்கோவிலிருந்து  
:௧. பந்தாங்கோஸ் தே உயெல்வா  
:௨. பந்தாங்கோஸ் ஒரியெந்தாலெஸ்  
::௧. பந்தாங்கோஸ் அபாந்தோலாவோஸ்  
:::௧. வேர்தியாலேஸ்  
:::௨. ரோதேன்யாஸ்  
:::௩. ஹாபேரா  
::௨. பந்தாங்கோஸ் லீப்ரேஸ்  
:::௧. கிரனயீனாஸ்  
:::௨. மேதியா கிரனயீனாஸ்  
:::௩. மாலாகுவேன்யாஸ்  
:::௪. காந்தெஸ் தே லாஸ் மீனாஸ்  
::::௧. மிநேரா  
::::௨. தராண்டோஸ்  
::::௩. தராந்தாஸ்  
::::௪. கார்தகேநேராஸ்  
::::௫. மூர்சியானா  
::::௭. இலேவன்தீக்கா  
::::௮. காந்தெஸ் தே மாத்ருகா  
:௩. பந்தாங்கோஸ் பெர்சொனாலேஸ்  
௪. சிகுவீரீயாவிலிருந்து  
:௧. காபாலேஸ்  
:௨. லிவியானாஸ்  
:௩. சிகுவீரீயாஸ்  
:௪. செர்ரானா  
௫. தாங்கோவிலிருந்து  
:௧. பரூக்கா  
:௨. காரோத்தீன்  
:௩. மரியானாஸ்  
:௪. தரான்தொஸ் (நாட்டியத்திற்கு வாசிக்கப்ப்படும்போழுது)  
:௫. தியேந்தோஸ்  
:௭. தாங்குவீயோஸ்  
:௮. தாங்கோ  
:௯. சால்சா  
௬. ஈதா இ வுவேல்த்தாவிலிருந்து  
:௧. கொம்பியானாஸ்  
:௨. குவாகீராஸ்  
:௩. மிலோன்காஸ்  
:௪. ரூம்பா  
:௫. வீதாலீத்தாஸ்  
௭. மற்றவை  
:௧. காம்பாநியெரொஸ்  
:௨. பாம்பெரா  
:௩. செவியானாஸ்  
:௪. நானாஸ்  
:௫. சாம்ப்ராஸ்  
:௬. சொரோங்கோ